हङकङलाई नेपालको चुनौतीपूर्ण लक्ष्य
नेपालले त्रिकोणात्मक ट्वान्टी ट्वान्टी सिरिज २०२३ मा शनिबार हङकङसामु चुनौतीपूर्ण २ सय १४ रनको लक्ष्य प्रस्तुत गरेका छ । पहिले ब्याटिङ गरेको नेपालले मूलपानी क्रिकेट मैदानमा छ विकेट गुमाएर २ सय १३ रन बनाएको हो ।
काठमाडौँ — नेपालले त्रिकोणात्मक ट्वान्टी ट्वान्टी सिरिज २०२३ मा शनिबार हङकङसामु चुनौतीपूर्ण २ सय १४ रनको लक्ष्य प्रस्तुत गरेका छ । पहिले ब्याटिङ गरेको नेपालले मूलपानी क्रिकेट मैदानमा छ विकेट गुमाएर २ सय १३ रन बनाएको हो ।इनिङ्सको बीचमा केही लडखडाएको नेपालका लागि कुशल मल्ल र दीपेन्द्रसिंह ऐरीले स्थिति सम्हाले । उनीहरूले अन्त्यतिर आक्रामक भएर रन बटुले र १ सय ४५ रनको उत्कृष्ट साझेदारी गरे । कुशलले ४१ बलमा ९२ रन बनाए । उनको इनिङ्समा तीन चौको र नौ छक्का सामेल थियो । हारुन अरसदले उनको विकेट लिए । यस्तै दीपेन्द्रले ३४ बलमा ५७ रन बनाए । उनले छ चौका र दुई छक्का प्रहार गरे । उनी मोहम्मद गजनाफरको बलमा आउट भए । कुशल भुर्तेललाई दुई रनमा गुमाएको नेपालका लागि अर्को ओपनर आसिफ सेखले २० रन बनाए । तेस्रो क्रममा ब्याटिङका लागि आएका सोमपाल कामीले आठ रन मात्र बनाउन सके । कप्तान रोहित पौडेलले पनि ११ रन मात्र बनाउन सके । नेपालले सिरिजका आफ्ना सुरुआती दुई खेल जितेको छ र अहिलेको हङकङविरुद्धको खेल जिते फाइनल पुग्नेछ । नेपालले लिग चरणको आफ्नो अन्तिम खेल अगाडि नै फाइनल पुगेको राहत महसुस गर्नेछ । 